Приложение № 7

Приложение към т. 1.2 от 
Заповед № РД-01-555/01.09.2026 г.


[image: Gerb]






РЕПУБЛИКА БЪЛГАРИЯ
Министър на здравеопазването



Д О Г О В О Р № РД-16-………/…………………… Г.

ЗА ВЪЗЛАГАНЕ НА УПРАВЛЕНИЕТО НА ЕДНОЛИЧНО АКЦИОНЕРНО ДРУЖЕСТВО  
„………………….“ ЕАД, ГР. …………….


Днес, ……………………. г., на основание чл. 62, ал. 8 и чл. 64 от Закона за лечебните заведения (когато образецът се ползва за лечебно заведение),  чл. 52, ал. 1, чл. 54 от Правилника за прилагане на Закона за публичните предприятия, във връзка с протокол № 
РД-16-…………../…………..….. г., се сключи настоящият договор между: 

…………………………………….. - министър на здравеопазването,  упражняващ правата на държавата като едноличен собственик на капитала на „…………………………“ ЕАД, 
гр. ……………………,  наричан по-долу „ПРИНЦИПАЛ” от една страна,
и
1.  ………………………… 
живущ/а в …………………………………………………………………………………….…
ЛК № ………………………..., изд. на ………………..  от МВР - гр. ………………….…....
ЕГН: …………….., сл. тел.: ……………..……………………, моб.тел…...…….…….….....,

2. ………………………… 
живущ/а в …………………………………………………………………………………….…
ЛК № ………………………..., изд. на ………………..  от МВР - гр. ………………….…....
ЕГН: …………….., сл. тел.: ……………..……………………, моб.тел…...………..…….....,

3. ………………………… 
живущ/а в …………………………………………………………………………………….…
ЛК № ………………………..., изд. на ………………..  от МВР - гр. ………………….…....
ЕГН: …………….., сл. тел.: ……………..……………………, моб.тел…...………..…….....,

наричани по-нататък „СЪВЕТ НА ДИРЕКТОРИТЕ” от друга страна, за следното:

І. ПРЕДМЕТ НА ДОГОВОРА
Чл. 1. ПРИНЦИПАЛЪТ възлага на СЪВЕТЪТ НА ДИРЕКТОРИТЕ да управлява  публичното предприятие "………………………." ЕАД, гр. ……………, в съответствие с действащото законодателство, устава и настоящия договор.


ІІ. ПРАВА И ЗАДЪЛЖЕНИЯ НА ПРИНЦИПАЛА
Чл. 2. ПРИНЦИПАЛЪТ упражнява правата на собственост на държавата в публичното предприятие, при условия и ред, регламентирани в Закона за лечебните заведения (когато образецът се ползва за лечебно заведение), Търговския закон, Закона за публичните предприятия, Правилника за прилагане на Закона за публичните предприятия, други нормативни актове и устава. ПРИНЦИПАЛЪТ възлага управлението на публичното предприятие на СЪВЕТА НА ДИРЕКТОРИТЕ и създава необходимите условия за упражняване на функциите му.

Чл. 3. (1) ПРИНЦИПАЛЪТ :
1. изменя и допълва устава на публичното предприятие;
2. увеличава или намалява капитала на публичното предприятие;
3. преобразува и прекратява публичното предприятие;
4. определя възнаграждението на членовете на съвета на директорите, на които няма да бъде възложено управлението, включително правото им да получат част от печалбата на дружеството, както и да придобият акции и облигации на дружеството;
5. назначава и освобождава регистрирани одитори;
6. одобрява годишния финансов отчет след заверка от назначения регистриран одитор, взема решение за разпределяне на печалбата, за попълване на фонд „Резервен“ и за изплащане на дивидент;
7. назначава ликвидаторите при прекратяване на публичното предприятие освен в случай на несъстоятелност;
8. освобождава от отговорност членовете на съвета на директорите;
9. одобрява бизнес програмата по реда на чл. 17, ал. 2 от Закона за публичните предприятия;
10. взема решение за придобиване или разпореждане с дялове или акции – собственост на публичното предприятието в други дружества;
11. взема решение за други въпроси, предоставени в негова компетентност от законодателството и от устава на дружеството.
(2) ПРИНЦИПАЛЪТ одобрява взети решения от съвета на директорите за:
1. разпоредителни сделки с дълготрайни активи и за учредяване на вещни права върху недвижими имоти, стойността на които надхвърля по-ниската стойност от 255 645,94 € или 5 на сто от балансовата стойност на дълготрайните активи към 31 декември на предходната година; 
2. отдаване под наем на недвижими имоти с балансова стойност, която надхвърля 5 на сто от балансовата стойност на дълготрайните активи към 31 декември на предходната година; 
3. получаване на заеми или кредити, предоставяне на заеми, предоставяне на гаранции (с изключение на гаранции, давани по реда на Закона за обществените поръчки), поемане на задължения за поръчителство, поемане на задължения като съдлъжник и предоставяне на целево финансиране, даване на обезпечения на трети лица, в случаите, когато стойността на всяко едно от изброените надхвърля по-ниската стойност от 
255 645,94 € или 5 на сто от общата балансова стойност на дълготрайните активи към 31 декември на предходната година;
4. сключване на съдебна или извънсъдебна спогодба, с която се признават задължения или се опрощава дълг;
5. учредяване на ипотека и залог на дълготрайни активи на публичното предприятието.

Чл. 4. ПРИНЦИПАЛЪТ има право да:
1. изисква и получава от СЪВЕТА НА ДИРЕКТОРИТЕ, респ. от ИЗПЪЛНИТЕЛНИЯ ДИРЕКТОР, икономическа, статистическа, финансова, счетоводна и друга информация, свързана с дейността на публичното предприятие, която се представя в определения от ПРИНЦИПАЛА срок;
2. контролира дейността на СЪВЕТА НА ДИРЕКТОРИТЕ и да определя срокове за отстраняване на констатирани пропуски/нарушения  в работата;
3. извършва проверки и контрол  на дейността, като упълномощава за това съответните длъжностни лица;
4. разрешава командировката в чужбина и издава заповед за командировка на ИЗПЪЛНИТЕЛНИЯ ДИРЕКТОР след мотивирано писмено предложение.


ІІІ. ПРАВА И ЗАДЪЛЖЕНИЯ НА СЪВЕТА НА ДИРЕКТОРИТЕ
Чл. 5. СЪВЕТЪТ НА ДИРЕКТОРИТЕ е длъжен:
1. да управлява „…………………………………..“ ЕАД, гр.................................., в съответствие с действащото законодателство,  бизнес програмата и като действа информирано, добросъвестно, с дължимата грижа и внимание и в най-добрия интерес на дружеството и държавата като собственик на капитала;
2. в законоустановените срокове да съставя, обсъжда, приема и представя на назначения регистриран одитор: годишния финансов отчет, консолидирания финансов отчет (в случай, че има такъв), аналитичния доклад за дейността на публичното предприятие и консолидирания доклад за дейността (в случай, че има такъв), както и да приеме заверените от регистрирания одитор документи.  Аналитичният доклад за дейността на публичното предприятие следва да отговаря на изискванията на чл. 247 от Търговския закон.
3. да приеме и предложи за одобряване от ПРИНЦИПАЛА годишния финансов отчет на дружеството;
4. да избере между членовете си председател, заместник-председател и изпълнителен член (изпълнителен директор) в съответствие със Закона за лечебните заведения и Търговския закон;
5. да приеме правила за работата си, организационно-управленската структура и да одобри/утвърди всички вътрешните актове и правила на публичното предприятие;
6. да организира разработването и изготвянето и представя на ПРИНЦИПАЛА, както и на други нормативно определени органи и институции,  всички необходими отчетни и други документи съгласно Закона за публичните предприятия и Правилника за прилагането му, Закона за счетоводството и всички други нормативни актове в установените за това срокове. Представя в срок и всяка друга информация, изискана от страна на ПРИНЦИПАЛА; 
7. да уведомява ПРИНЦИПАЛА в едноседмичен срок за настъпили обстоятелства по чл. 20, чл. 21, ал. 3, чл. 23 от Закона за публичните предприятия, налагащи прекратяване на настоящия договор по отношение на отделни негови членове.

Чл. 6. СЪВЕТЪТ НА ДИРЕКТОРИТЕ има право:
1. да отдава под наем чрез търг или конкурс движими и недвижими вещи на публичното предприятие, съставляващи дълготрайни материални активи, ако общата им стойност за текущата година не надвишава 5 /пет/ на сто от балансовата стойност на дълготрайните активи на дружеството към 31 декември на предходната година;
2. да предлага на ПРИНЦИПАЛА увеличаване или намаляване на капитала на публичното предприятие и разпределение на годишната печалба;
3. да взема решение за бракуване на дълготрайни материални активи, собственост на публичното предприятие по мотивирано предложение на ИЗПЪЛНИТЕЛНИЯ ДИРЕКТОР, придружено със съответните документи, които доказват необходимостта от бракуване;
4. да извършва всички действия по въпроси, които не са предоставени в изключителната  компетентност на ПРИНЦИПАЛА и/или, за които не е необходимо неговото одобрение/разрешение.

Чл. 7. СЪВЕТЪТ НА ДИРЕКТОРИТЕ взема решенията по чл. 26, ал. 2 от Правилника за прилагане на Закона за публичните предприятия, които влизат в сила след одобрението им от ПРИНЦИПАЛА.

Чл. 8. СЪВЕТЪТ НА ДИРЕКТОРИТЕ няма право да разгласява информация, станала му  известна в това качество, ако това би могло да повлияе върху дейността и развитието на дружеството, включително след като престанат да бъдат членове на съвета.

Чл. 9. Членовете на СЪВЕТА НА ДИРЕКТОРИТЕ ползват всички права за командироване в страната и в чужбина по повод изпълнението на задълженията си по настоящия договор за сметка на публичното предприятие. Разходите /или част от тях/ за командировки в страната и чужбина не могат да бъдат за сметка на участници във възлагани от публичното предприятие обществени поръчки.

Чл. 10. Членовете на СЪВЕТА НА ДИРЕКТОРИТЕ имат право да ползват предвидените за работещите по трудов договор в дружеството социални придобивки (ваучери за храна, разходи за транспорт и други) за съответната година, както и да ползват лек служебен автомобил на публичното предприятие при изпълнение на задълженията си по този договор.

Чл. 11. Членовете на СЪВЕТА НА ДИРЕКТОРИТЕ дават парична гаранция за своето управление в размер на 3 /три/ месечни брутни възнаграждения, по този договор. Дадената гаранция се връща след прекратяване на договора за управление и решение на ПРИНЦИПАЛА за освобождаване от отговорност. На връщане подлежат и начислените лихви върху внесената сума.


IV. ПРАВА И ЗАДЪЛЖЕНИЯ НА ЧЛЕНА НА СЪВЕТА НА
ДИРЕКТОРИТЕ, ИЗБРАН ЗА ИЗПЪЛНИТЕЛЕН ДИРЕКТОР
Чл. 12. (1) ИЗПЪЛНИТЕЛНИЯТ ДИРЕКТОР:
1. управлява и представлява публичното предприятие в съответствие с действащото законодателство, решенията на СЪВЕТА НА ДИРЕКТОРИТЕ и настоящия договор;
2. организира и контролира изпълнението на бизнес програмата на публичното предприятие, както и достигането на конкретните икономически показатели, заложени в нея;
3. извършва всички действия в качеството си на работодател на всички работещи в публичното предприятие; 
4. отговаря за финансовото управление  на публичното предприятие като планира, анализира и контролира финансовите средства, организира финансовата отчетност, планира и осигурява кадровата обезпеченост на дружеството, планира инвестиционната политика, както и всички други възложени му дейности  при спазване на действащата нормативна уредба;
5. организира съставянето на годишния финансов отчет, консолидирания финансов отчет (в случай, че има такъв), аналитичния доклад за дейността на публичното предприятие и консолидирания доклад за дейността (в случай, че има такъв) в законоустановените срокове и ги представя на назначения от ПРИНЦИПАЛА регистриран одитор за проверка и заверка;
6. ежегодно представя на ПРИНЦИПАЛА не по-късно от 15 май един екземпляр от заверения годишен финансов отчет, заверения консолидиран финансов отчет (в случай, че има такъв), аналитичния доклад за дейността, консолидирания доклад за дейността (в случай, че има такъв), протоколите от заседания на СЪВЕТА НА ДИРЕКТОРИТЕ, на които са обсъждани и приети годишните отчети и доклади, одиторския доклад и консолидирания одиторски доклад (ако има такъв);
7. сключва колективния трудов договор след получаване на съгласие по ал. 2, т. 2 и съблюдава правилното му изпълнение;
8. да изготвя и предоставя на СЪВЕТА НА ДИРЕКТОРИТЕ в 20-дневен срок след приключване на всяко тримесечие отчет за извършената работа и подписаните договори в публичното предприятие;
9. да докладва на СЪВЕТА НА ДИРЕКТОРИТЕ всички обстоятелства, които са от съществено значение за дружеството;
10. информира ПРИНЦИПАЛА за всички обстоятелства, които подлежат на вписване/обявяване в Търговския регистър преди заявяването им, освен ако обстоятелствата не са обективирани в акт на ПРИНЦИПАЛА .
11. в десетдневен срок след промяната на адреса за кореспонденция на публичното предприятието, телефони, факс и електронен адрес е длъжен да представи на ПРИНЦИПАЛА информация за това.
12. отговаря за кадровата политика на предприятието, която да обезпечава качеството на осъществяваната дейност;
13. организира разработването и одобряването/утвърждаването на всички вътрешни актове и правила на публичното предприятие от СЪВЕТА НА ДИРЕКТОРИТЕ;
14. предоставя на ПРИНЦИПАЛА пълен комплект на документите от извършена проверка на публичното предприятие от оправомощени органи и институции;
15. в качеството си на възложител по смисъла на чл. 5, ал. 2, т. 16 от Закона за обществените поръчки, съгласува по целесъобразност с Министерството на здравеопазването възлагането на обществени поръчки с обект строителство или доставка на медицинска и/или друга апаратура с прогнозна стойност над 51 129,19 € без ДДС, както следва:
1. преди вземане на решение за откриването им – за обществени поръчки, финансирани със собствени средства;
2. преди кандидатстване – за обществени поръчки с външно финансиране от фондове, проекти и програми.
(2) ИЗПЪЛНИТЕЛНИЯТ ДИРЕКТОР няма право без предварително съгласие на  СЪВЕТА НА ДИРЕКТОРИТЕ:
1. да взема решения за провеждане на процедури за възлагане на обществени поръчки с предмет строителство или доставка на медицинска или друга апаратура с прогнозна стойност над 51 129,19 € без ДДС, финансирани със собствени средства на публичното предприятие или външно финансиране от фондове, проекти и програми. 
2. Да подписва колективен трудов договор с легитимните синдикални организации.

Чл. 13. (1) ИЗПЪЛНИТЕЛНИЯТ ДИРЕКТОР има право да ползва: 
1. средства за представителни цели в размери, определени от действащото законодателство, като конкретния размер се определя с решение на СЪВЕТА НА ДИРЕКТОРИТЕ;
2. лек автомобил при изпълнение на задълженията си по този договор;
3. 20 (двадесет) платени неприсъствени дни в рамките на една година, извън празничните и почивни дни, определени в чл. 154 от Кодекса на труда. Неизползваните платени неприсъствени дни не могат да бъдат прехвърляни в следваща година, както и не могат да бъдат финансово компенсирани или обезщетявани при прекратяване на договора за управление. Платените неприсъствени дни могат да се ползват изцяло или на части след разрешение от ПРИНЦИПАЛА. Заявлението за ползване на платени неприсъствени дни се подава не по-късно от 5 работни дни преди желаната дата;
4. неплатен служебен отпуск. Служебният отпуск може да бъде платен в случай, че това е уговорено в колективен трудов договор;
5. неплатен отпуск;
6. отпуск поради временна неработоспособност.
(2)  В случаите по ал. 1, т. 3, 4, 5  и 6 СЪВЕТЪТ НА ДИРЕКТОРИТЕ определя със свое решение лице от публичното предприятие, което да замества ИЗПЪЛНИТЕЛНИЯ ДИРЕКТОР за времето на отсъствие/общо или за всеки конкретен случай/, както и неговите права, задължения и възнаграждение.

Чл. 14. ИЗПЪЛНИТЕЛНИЯТ ДИРЕКТОР няма право да работи по трудов договор за времето, за което е избран за такъв, освен в предвидените от закона случаи.


V. ВЪЗНАГРАЖДЕНИЕ НА СЪВЕТА НА ДИРЕКТОРИТЕ
Чл. 15. (1) Възнагражденията на членовете на СЪВЕТА НА ДИРЕКТОРИТЕ и на избрания изпълнителен директор се определят в съответствие с чл. 56 от Правилника за прилагане на Закона за публичните предприятия и решението на ПРИНЦИПАЛА по чл. 56, ал. 13 от Правилника за прилагане на Закона за публичните предприятия, неразделна част от настоящия договор. 
(2) Възнагражденията на членовете на СЪВЕТА НА ДИРЕКТОРИТЕ се изплащат по банков път в съответствие с графика за изплащане на заплатите в публичното предприятие.

Чл. 16. Възнагражденията на членовете на СЪВЕТА НА ДИРЕКТОРИТЕ са за сметка на публичното предприятие. Членовете на СЪВЕТА НА ДИРЕКТОРИТЕ/ИЗПЪЛНИТЕЛНИЯТ ДИРЕКТОР не получават възнаграждение за изпълнение на задълженията си по този договор в случай, че заемат длъжност или изпълняват функции, които са посочени в закон като пречка за получаване на възнаграждение.

Чл. 17. ПРИНЦИПАЛЪТ не гарантира размера на възнагражденията на СЪВЕТА НА ДИРЕКТОРИТЕ и не го компенсира при липса на средства в публичното предприятие. В случай на промяна на нормативната уредба по отношение на размера на възнагражденията на СЪВЕТА НА ДИРЕКТОРИТЕ и на ИЗПЪЛНИТЕЛНИЯ ДИРЕКТОР, възнагражденията се преизчисляват от датата на влизане в сила на съответния нормативен акт.

Чл. 18. ПРИНЦИПАЛЪТ има право да намали определеното по този договор месечно възнаграждение на членовете на СЪВЕТА НА ДИРЕКТОРИТЕ или на отделен негов член за срок до три месеца с до 50 на сто като наложи санкция при нарушение или неизпълнение на решение и/или указание на ПРИНЦИПАЛА, на нормативно установено задължение, на клаузи на настоящия договор или устава на публичното предприятие, както и когато в резултат на проверки от оправомощени органи и институции са установени нарушения и/или са констатирани нанесени вреди на дружеството.

Чл. 19. Допълнително възнаграждение/тантиеми на съвета на директорите се определя от ПРИНЦИПАЛА при  условията, посочени в Правилника за прилагане на Закона за публичните предприятия.

Чл. 20. Членовете на СЪВЕТА НА ДИРЕКТОРИТЕ се осигуряват за всички осигурени социални рискове съгласно Кодекса за социално осигуряване /КСО/ за сметка на дружеството /публичното предприятие/. Дружеството има качеството на осигурител по реда на чл. 5, ал. 1 от КСО. 

VІ. СРОК
Чл. 21.  Настоящият договор се сключва за ….. …………………….., считано от ………………………………………..


VІІ. ПРЕКРАТЯВАНЕ НА ДОГОВОРА
Чл. 22. (1) Договорът се прекратява с изтичането на срока по чл.21.
(2) Договорът се прекратява предсрочно в случаите по чл. 24 от Закона за публичните предприятия.
(3) Договорът може да се прекрати предсрочно и в други случаи, които  произтичат от нормативната уредба.

Чл. 23. Прекратяването на договора не освобождава от отговорност члена на СЪВЕТА НА ДИРЕКТОРИТЕ по чл. 240, ал. 2 от Търговския закон и не погасява правомощието на ПРИНЦИПАЛА за освобождаване от отговорност.

Чл. 24. Когато към датата на прекратяване на настоящия договор член на СЪВЕТА НА ДИРЕКТОРИТЕ е придобил право на пенсия за осигурителен стаж и възраст и е осигурен за всички осигурени социални рискове съгласно Кодекса за социално осигуряване по този договор, той има право на обезщетение в размер на три месечни възнаграждения по този договор, ако не е ползвал това право на друго основание. За изпълнителния директор това месечно възнаграждение се преизчислява като сума от възнаграждението му като член на СЪВЕТА НА ДИРЕКТОРИТЕ и възнаграждението му като изпълнителен директор. 

Чл. 25. Размерът на обезщетенията се изчислява на база последния пълен календарен месец, предхождащ прекратяването на договора, като същите се изплащат за сметка на публичното предприятието.

Чл. 26. При  прекратяване на  настоящия договор, съответният член на съвета на директорите продължава да изпълнява функциите си до датата на заличаването му като такъв по партидата на дружеството в търговския регистър.


VIII. ДРУГИ УСЛОВИЯ
Чл. 27. Този договор може да бъде изменен само по взаимно съгласие на страните, изразено в писмена форма. Измененията, които произтичат от промяна в законодателството, не подлежат на допълнително договаряне и са действителни от влизането в сила на съответния нормативен акт.

Чл. 28. Възникналите спорове между страните по този договор и неуредените в него въпроси се решават в съответствие с действащото гражданско законодателство.


Настоящият договор се състави и подписа в два еднообразни екземпляра - по един за всяка от страните.


СЪВЕТ НА ДИРЕКТОРИТЕ НА		ПРИНЦИПАЛ
………………… ЕАД  	МИНИСТЪР НА
ГР. ………….		      	                	ЗДРАВЕОПАЗВАНЕТО:

…………………………..              			…………………………………….

